החלום מתרחק: ישראל נכנעה 71:69 לגיאורגיה
למרות משחק גדול של ג'ייק כהן ורבע אחרון מעולה, החבורה של קטש ספגה הפסד 6 במוק' המונדובאסקט לאחר הארכה דרמטית, כשהסיכוי להעפיל הפך כעת לקלוש 16
מאת מערכת ONE 03/12/2018 17:00
נבחרת ישראל בכדורסל ערכה הערב (שני) משחק נוסף במסגרת קמפיין מוקדמות מונדובאסקט 2019, כשהפסידה בטביליסי מול נבחרת גאורגיה בצורה דרמטית ביותר, 71:69 בתום הארכה. בכך, התרחקה החבורה בכחול-לבן משמעותית מההעפלה לטורניר היוקרתי. כשהיא במאזן שלילי של 6:4.
הרבע הראשון היה שקול כששתי הקבוצות הרבו להחמיץ והסתיים ביתרון קל לזכות הישראלים, אך ברבע השני הגיאורגים התעוררו ועם כמה שלשות רצופות הגדילו את היתרון לתשע, אולם מחצית טובה של תומר גינת ותמיר בלאט שמרה את הנבחרת של עודד קטש במשחק.
שחקני גיאורגיה חוגגים, נמרוד לוי מאוכזב (FIBA) (מערכת ONE)
הרבע השלישי היה הרבה יותר טוב עבור הנבחרת הישראלית, כשתומר גינת וג’ייק כהן המשיכו להיות הבולטים של קטש ולא נתנו לגיאורגיה לברוח, אך לא הצליחו לייצר יתרון בחזרה. גם ברבע האחרון הישראלים המשיכו במומנטום החיובי עם ריצה נהדרת שפתחה עבורה פער של ארבע נקודות. המקומיים הצליחו לחזור, אולם בסופו של דבר המשחק נשלח להארכה לאחר שוויון 64.
בחמש הדקות הנוספות, המשחק המשיך להתנהל בצורה צמודה, אך סל ניצחון דרמטי ביותר של גיאורגי שרמאדיני בשניית הסיום העניקה לגיאורגים ניצחון יקר ומאזן של 5:5 בטורניר. בעקבות ההפסד, החבורה של קטש מתרחקת משמעותית מחלום המונדובאסקט.
שחקני גיאורגיה חוגגים (FIBA)
קלעו לישראל: ג’ייק כהן 20 נקודות, תומר גינת 10 נק’, יובל זוסמן 9 נק’, ג’ון דירתולומאו 9 נק’, תמיר בלאט 8 נק’, עידן זלמנסון 4 נק’, שון דאוסון 4 נק’, גיא פניני 3 נק’.
קלעו לגיאורגיה: גוגה ביטאדזה 18 נק’, גיאורגי צינצאדזה 14 נק’, גיאורגי שרמדיני 10 נק’, תאדוס מקפאדן 9 נק’, דודה סנאדזה 8 נק’, באקה בורז’נדזה 6 נק’, מיכאיל בארישווילי 3 נק’, לבאן פצאציה 3 נק’.
רבע ראשון: 9:11 לנבחרת ישראל
חמישיית נבחרת ישראל: תמיר בלאט, שון דאוסון, ג’ייק כהן, אלכס צ’וברוביץ’ ויובל זוסמן.
חמישיית נבחרת גאורגיה: באקה בורז’נדזה, גיאורגי צינצאדזה, גיאורגי שרמדיני, דודה סנאדזה ותאדוס מקפאדן.
בשתי הדקות הראשונות של הרבע, שתי הקבוצות הרבו להחמיץ ולא רשמו נקודות. מי שפרץ את הסכר היה תמיר בלאט שהעלה את ישראל ליתרון. עבירה של ג’ייק כהן סידרה לגיאורגים שתי נקודות מקו העונשין מנגד. מחצית הרבע מאחורינו ועדיין שתי הנבחרות לא היו מדויקת והסקור נותר נמוך מאוד. אך אז הגיע צינצאדזה עם שלשה שהעלתה את המקומיים ליתרון שלוש נקודות. קליעות של דאוסון וכהן מנגד החזירו את היתרון לישראלים. הרבע המשיך להתנהל מחוף אל חוף כשהישראלים משחקים עם ביטחון, וזה 9:11 לזכות החבורה של קטש בסיום.
תומר גינת עולה לסל (FIBA)
רבע שני: 30:34 לגיאורגיה
גם הרבע השני נפתח רגוע, אך שלשה של סנאדזה העלתה את הגיאורגים ליתרון נקודה, אולם כהן ענה מתחת לסל וגינת הוסיף גם הוא והיתרון הישראלי טיפס לשלוש נקודות. גוגה ביטאדזה עם לייאפ יפה הוריד את הפער לנקודה, אך דאוסון דייק פעמיים מהקו מנגד והשאיר את היתרון כחול, אולם אז הגיעו ארבע שלשות רצופות של הגיאורגים שעשו מהפך בנקודות ופער תשע לזכותם. בלאט החזיר את ישראל למשחק עם שלשה מנגד, אך המקומיים שוב דייקו פעמיים מהקו והיתרון עלה לשמונה. החבורה של קטש, בראשות בלאט, לא נתנה למקומיים לברוח והמחצית הסתיימה עם 30:34 לגיאורגיה.
רבע שלישי: 49:50 לגיאורגיה
הגיאורגים פתחו את הרבע השלישי עם עוד שלשה, השביעית שלהם במשחק, והגדילו את היתרון לשבע נקודות, אך זלמנסון קלע את הנקודות הראשונות שלו מנגד לזכות ישראל, אולם עוד שלשה נהדרת של הגיאורגים, הפעם היה זה בורז’נדזה, הקפיצה שוב את היתרון לשמונה. ישראלים המשיכו למנוע מהיריבה לברוח, הרבה בזכות רבע טוב של יובל זוסמן וג’ייק כהן, ששלשה גדולה שלו ועוד אחת של גינת, הורידה את הפער לשתי נקודות בלבד. ברישווילי הגדיל את הפער עם שלשה, אך פניני ודיברתולומאו החזירו מיד מנגד והרבע נגמר עם 49:50 קטן לזכות גיאורגיה.
יובל זוסמן שומר את גאורגי צינצדזה (FIBA)
רבע רביעי: 64:64
צינצאדזה פתח את הרבע האחרון עם שתי נקודות שהעלו את הפער לשלוש לזכות המקומיים, אך שלשה מדהימה של דיברתולומאו קבעה שוויון 52 לאחר ארבע דקות בתוך הרבע. ג’ייק כהן הלוהט דייק פעמיים מהעונשין ולראשונה מאז הרבע הראשון, נבחרת ישראל עלתה ליתרון במשחק, זלמנסון קלע גם הוא והפער כבר ארבע לזכות ישראל. ביטאדזה המשיך לככב בשורות הגיאורגים ונקודות נוספות שלו העלו את המקומיים ליתרון, אולם זוסמן עם שלשה מנגד שוב קבע יתרון כחול, אך הגיאורגים הגיבו עם שלשה מצדם. המשחק המשיך להיות מותח ודרמטי לקראת הסוף כשהנבחרת הישראלית הצליחה להשוות בשניות הסיום ושלחה את המשחק להארכה.